open-index/open-wikipedia-markdown huggingface dataset:
Jean-Paul Paloméros

**Jean-Paul Paloméros** (s. 13. elokuuta 1953) on ranskalainen kenraali. Hän toimi Ranskan ilmavoimien esikuntapäällikkönä vuosina 2009–2012. Tämän jälkeen hän palveli Natoa *Supreme Allied Commander Transformation* -asemassa.

Paloméros ylennettiin ilmavoimien prikaatinkenraaliksi vuonna 2001 ja sittemmin ilmavoimien kenraaliksi. Hän on saanut monia palkintoja ja tunnustuksia, kuten Kunnialegioonan suurupseerin arvon ja Ordre National du Mériten upseerin arvon.

## Lähteet
Ekedalen

**Ekedalen** on taajama Tidaholmin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 456 asukasta vuoden 2023 lopussa.

## Lähteet

## Aiheesta muualla
Örbyhus

**Örbyhus** on taajama Tierpin kunnassa Uppsalan läänissä Upplannin historiallisessa maakunnassa Ruotsissa. Taajamassa oli vuoden 2023 lopussa 2&nbsp;276 asukasta.

## Lähteet

## Aiheesta muualla
Dignitas infinita

**Dignitas infinita** () on katolisen kirkon uskonopin viraston julkaisema asiakirja vuodelta 2024.

Dokumentissa esitetään ihmisen arvokkuuden perusta ja tämän jälkeen nostetaan esiin joitakin ihmisarvon loukkauksia, kuten muun muassa sota, äärimmäinen köyhyys, seksuaalinen hyväksikäyttö, abortti, eutanasia, ihmiskauppa, sukupuolen vaihtaminen ja gender-ideologia. Asiakirja muun muassa toteaa, että kaikkia ihmisiä tulee kunnioittaa arvokkaasti riippumatta siitä, mikä on heidän seksuaalinen suuntautumisensa. Dokumentissa osoitetaan, että ihmisen arvokkuus voidaan jakaa neljään osaan. Voidaan puhua ontologisesta arvokkuudesta, moraalisesta arvokkuudesta, sosiaalisesta arvokkuudesta ja eksistentiaalisesta arvokkuudesta. DI lainaa Vatikaanin toisen kirkolliskokouksen Gaudium et spes -konstituutiota ja toteaa, että “kaikki se, mikä loukkaa ihmisyksilön koskemattomuutta, kuten silpominen, ruumiillinen ja sielullinen kidutus sekä yritykset harjoittaa henkistä painostusta”, kaikki se loukkaa myös ihmisen arvokkuutta. Samoin ihmisen arvokkuutta loukkaavat “epäinhimilliset elämänolot, mielivaltainen vangitseminen, pakkosiirtolaisuus, orjuus, prostituutio sekä kaupankäynti naisilla ja lapsilla; samoin myös ala-arvoiset työolosuhteet, joissa työläisiä pidetään pelkkinä ansaitsemisvälineinä eikä vapaina ja vastuullisina yksilöinä” (DI 34; GS 27). Lopussa asiakirja viittaa YK:n Ihmisoikeuksien yleismaailmalliseen julistukseen.

## Lähteet

## Suomennos
*Dignitas infinita : ihmisen arvokkuudesta : Uskonopin viraston julistus 2.4.2024. Katolinen tiedotuskeskus, 2024 
## Aiheesta muualla
*Dignitas infinita
Eric Sahlström

**Eric Sahlström** (1912–1986) oli ruotsalainen kansanmuusikko ja aikansa merkittävimpiä avainviulisteja. Hän myös rakensi itse avainviuluja. Sahlström oli kotoisin Upplannin Tobosta.
## Lähteet

## Aiheesta muualla
Claes Grill

**Claes Grill** (19. huhtikuuta 1705 Tukholma – 6. marraskuuta 1767 Tukholma) oli ruotsalainen liikemies. Hän peri isältään perheyrityksen, joka hänen johdollaan kasvoi yhdeksi Ruotsin suurimmista kauppahuoneista. Grill omisti ruukkeja muun muassa Söderforsissa, Österbyssä ja Iggesundissa ja oli merkittävänä osakkaana Ruotsin Itä-Intian kauppakomppaniassa.
## Kuvia

Arvfurstens palats,Torstensonska palatset fasad Fredsgatan, 2020a.jpg|Grill omisti Perintöruhtinaan palatsin paikalla aiemmin sijainneen Torstenstonin palatsin, jonka Fredsgatanin puoleinen julkisivu on säilynyt.
Svenska Levantiska Compagniet 1748.jpg|Grillin allekirjoittama Ruotsin Levantin kauppakomppanian osakekirja.

## Lähteet

## Aiheesta muualla
Inga Borg

**Inga Maria Borg** (vuosina 1946–1956 **Grubbström**; 25. elokuuta 1925 Tukholma – 24. lokakuuta 2017 Nyköping) oli ruotsalainen lastenkirjailija ja kuvittaja. Hänet tunnetaan erityisesti *Plupp*-kirjoistaan, joita ilmestyi 24 osaa vuosien 1955 ja 2005 välillä. Saamenmaalle sijoittuvan kirjasarjan tarkoitus on tarinankerronnan lomassa opettaa lapsille luonnosta ja eläimistä.

Borg opiskeli Kuninkaallisessa taidekorkeakoulussa Tukholmassa. Hänen suosionsa oli suurimmillaan 1970-luvulla, jolloin Sveriges Television esitti hänen kirjoihinsa perustuvia lastenohjelmia. Esimerkiksi vuonna 1975 hän oli 450&nbsp;000 lainauksella Ruotsin kirjastojen suosituin lastenkirjailija. 

Borg kuoli pitkäaikaiseen sairauteen lokakuussa 2017.

## Yksityiselämä
Inga Borg oli vuosina 1946–1956 naimisissa toimittaja Ulf Grubbströmin kanssa, ja pari sai kaksi lasta. Vuosina 1959–1968 hän oli naimisissa Lars Björkmanin kanssa. Borgin isä oli uimari Arne Borg.
## Lähteet

## Aiheesta muualla
Qeqertarsuaq (kaupunki)

**Qeqertarsuaq** on samannimisellä saarella sijaitseva kaupunki Grönlannissa. Qeqertarsuaq kuuluu Qeqertalikin kuntaan, ja vuonna 2023 siellä oli 845 asukasta. Kaupunkiin on ympärivuotinen helikopteriyhteys Ilulissatista ja kesäisin sinne pääsee laivalla. Kaupungissa on myös hotelli. Qeqertasuaq tarkoittaa grönlanniksi ’isoa saarta’, ja kaupungin tanskankielinen nimi Godhavn taasen ’hyvää satamaa’. Tanskalainen valaanpyytäjä Svend Sandgreen perusti Qeqertasuaqin vuonna 1773 valaanpyyntiasemaksi. Valaanpyynti, hylkeenpyynti ja kalastus ovat nykyäänkin Qeqertarsuaqissa tärkeitä elinkeinoja.

## Lähteet
Jenő Fock

**Jenő Fock** (17. toukokuuta 1916 – 22. toukokuuta 2001) oli unkarilainen kommunistipoliitikko, joka toimi Unkarin pääministerinä vuosina 1967-1975.

Fock johti vuodesta 1961 alkaen maan talousjärjestelmän uudistusten suunnittelua, ja nousi pääministeriksi toteuttamaan niitä. Prahan kevään jälkeen neuvostojohto painosti Unkarin luopumaan uudistuksista, ja Fock joutui lopulta eroamaan. Hänen tilalleen nousi János Kádárin suojatti György Lázár.

## Lähteet
Harri Lönnberg (professori)

**Harri Oskari Lönnberg** (s. 25. lokakuuta 1949 Turku) on suomalainen orgaanisen kemian emeritusprofessori.

Harri Lönnberg syntyi puuseppä Viljo Oskar Lönnbergin ja Rauni Helvi Onerva Niemen perheeseen. Hän avioitui 1974 Pirkko Annikki Lindströmin kanssa. Lönnberg tuli ylioppilaaksi Turun normaalilyseosta 1968 ja valmistui Turun yliopistosta filosofian kandidaatiksi 1972 ja lisensiaatiksi 1975. Filosofian tohtoriksi hän väitteli siellä 1976 tutkimuksella *Mechanisms for the cleavage of the glycosidic bond in the hydrolytic decomposition of aldofuranosides*. 

Lönnberg oli Turun yliopiston assistentti 1972–1975 ja 1978–1979 ja Suomen Akatemian tutkimusassistentti 1975–1976 ja nuorempi ja vanhempi tutkija 1975–1987. Turun yliopiston fysikaalisen kemian vs. apulaisprofessori hän oli 1987–1989, kemian lehtori 1989–1992 ja orgaanisen kemian professori vuodesta 1992 eläköitymiseensä saakka. Lönnberg toimi yliopistossa myös kemian laitoksen johtajana kahteen otteeseeen, matemaattisluonnontieteellisen tiedekunnan dekaanina 1993–1995 ja 1998–1999 ja yliopiston ensimmäisenä vararehtorina 1999–2004. Ansioistaan kemian tutkimuksen ja opetuksen edistämisessä hän sai Kemian Seurojen palkinnon vuonna 2017. 

## Lähteet
Harri Lönnberg

**Harri Lönnberg** -nimisiä henkilöitä ovat:

* Harri Lönnberg (s. 1949), suomalainen orgaanisen kemian professori
* Harri Lönnberg (s. 1971), suomalainen jääkiekkoilija.
Dodge Charger

**Dodge Charger** on yhdysvaltalaisen autonvalmistajan Dodgen tuottama automalli, joka on ollut markkinoilla eri muodoissaan vuodesta 1966 lähtien. Dodge Charger on tunnettu urheilullisesta muotoilustaan ja tehokkaista moottorivaihtoehdoistaan, minkä vuoksi se on saavuttanut ikonisen aseman yhdysvaltalaisten muskeliautojen joukossa.

## Lähteet

## Aiheesta muualla
Opal (kustantamo)

**Bokförlaget Opal AB** on ruotsalainen erityisesti lasten- ja nuortenkirjallisuuteen keskittyvä kirjankustantamo. Se on perustettu vuonna 1973, ja sen tunnetuimpia kirjasarjoja on *[[Viiru ja Pesonen]]*.
## Lähteet

## Aiheesta muualla
* Yrityksen verkkosivut
Sahlström

**Sahlström** on seuraavien henkilöiden sukunimi:

* Antti Sahlström, suomalainen toimittaja ja uutistenlukija
* Eric Sahlström (1912–1986), ruotsalainen avainviulisti
* Mattias Sahlström (s. 1968), ruotsalainen koripalloilija
* Petri Sahlström (s. 1971), suomalainen taloustieteilijä
Vuoden albumin Emma-palkinto

**Vuoden albumin Emma-palkinto** on yksi Musiikkituottajat – IFPI Finlandin vuosittain jakamista musiikkialan Emma-palkinnoista. Palkinto jaettiin ensimmäisen kerran vuonna 1994, jolloin sen sai Kaija Koo albumillaan *[[Tuulten viemää]]*.

Palkinnon on saanut kolme kertaa J. Karjalainen ja PMMP ja kahdesti sen on saanut Chisu ja Haloo Helsinki!.

Tämän kategorian tuorein voittaja on Emma-gaalassa vuonna 2026 palkittu Emma & Matilda-duon albumi *[[Jos mä oisin rehellinen]]*.

## Voittajat ja ehdokkaat

## Useamman palkinnot saaneet

## Lähteet

## Aiheesta muualla
* Emma-gaala
Helena Ahonen-Myka

**Anja Helena Ahonen-Myka** (o.s. **Ahonen**, s. 20. tammikuuta 1963 Rautalampi) toimi Helsingin yliopiston tietojenkäsittelytieteen professorina 2002–2007. Hänen erityisosaamisalueitaan ovat tiedonhakumenetelmät, tiedonlouhinta, luonnollisen kielen käsittely ja rakenteisten dokumenttien hallinta. Ahonen-Myka on Tibidiscis Oy:n perustaja ja toimitusjohtaja.

Ahonen-Myka kirjoitti ylioppilaaksi Rautalammin lukiossa 1982, valmistui filosofian kandidaatiksi Helsingin yliopistossa 1991 ja väitteli filosofian tohtoriksi Helsingin yliopistossa 1996. Hänen väitöskirjansa nimike on *Generating grammars for structured documents using grammatical inference methods*.

Työurallaan Ahonen-Myka on toiminut Helsingin yliopistossa tuntiopettajana ja assistenttina 1988–1999, tutkijatohtorina Tübingenin yliopistossa Saksassa 1997–1999 sekä Helsingin yliopistossa yliassistenttina, lehtorina ja viransijaisena professorina 1999–2001. Tietojenkäsittelytieteen professorina hän työskenteli 2002–2007. Hänen ohjauksessaan valmistui neljä väitöskirjaa ja yli 40 pro gradu -opinnäytettä.

Tietojenkäsittelytieteen alan julkaisuissa on ilmestynyt useita Ahonen-Mykan kirjoittamia artikkeleita.

## Lähteet
24 Center

**24 Center Oy** on suomalainen vuonna 2016 perustettu talotekniikan palveluihin erikoistunut konserniyhtiö, joka tarjoaa sekä päivystys- että kiireettömiä palveluja. Yhtiön pääkonttori sijaitsee Vantaalla.Yhtiön palveluihin kuuluvat putki-, sähkö-, lukko-, imu-, lasi- sekä kylmätyöt.

Yhtiön liikevaihto vuonna 2023 oli lähes 9,5 miljoonaa. Yhtiöllä on samanniminen tytäryhtiö Ruotsissasekä Norjassa. 24 Centerin toimintamalli perustuu valtakunnalliseen yhteistyöverkostoon, joka koostuu paikallisista talotekniikka-alan toimijoista. Asiakassuhde ja sopimus solmitaan 24 Centerin ja asiakkaan välillä, ja varsinaisen työn toteuttaa yhtiön yhteistyökumppani. 

Suomen kuluttaja-asiamies kommentoi yhtiön mahdollisesti harhaanjohtavaa markkinointia vuonna 2020 toteamalla, että kuluttajalle voivan jäädä epäselvä kuva, toimiiko 24 Center välittäjänä vai ei. Yhtiö suostui muuttamaan toimintaansa kuluttaja-asiamiehen vaatimusten mukaisesti.

## Lähteet
Ruokahistoria

**Ruokahistoria** kuvaa ruokavalioita, ruoantuotantoa sekä valmistus- ja käsittelytapoja eri aikoina. Ennen maatalouden syntymistä ihmiset elivät metsästäjäkeräilijöinä, jolloin ruokavalioon kuuluivat metsästämällä ja kalastamalla hankitut kala, riista ja luonnosta kerätyt marjat ja kasvit. Tälläiset ruoan hankintamenetelmät säilyivät myös maatalouteen siirtymisen jälkeen. Viljan viljely on saattanut alkaa siementen keräilijöiden ryhdyttyä terkkailemaan kasvien kasvua.

Muinaisten uskontojen aikana osaan ruokaa liittyi uhraamisrituaaleja. Esimerkiksi antiikin Kreikassa liharuokaan liittyi aina uhraaminen, mitä ei tarvittu kalaruoan ollessa kyseessä. Keskiajalla yläluokan ruoka oli paljolti lihapitoista. Tuolloin myös linnojen palvelusväki söi joskus makkaraa. Tuolloin tunnettiin jo monia säilöntätapaoja, joita olivat hapattaminen, savustus ja etikkasäilöntä. Myöhemmin kehitettiin suolaaminen.

Entisaikoina maitoa kirnuttiin kirnussa, jolloin maidosta erotettiin voi. Sama tehtiin myöhemmin separaattorilla, jossa oli pyöritettävä kampi. Leivinuuneja alettiin muurata 1200-luvulla. Kaakeliuuneja alkoi olla kartanoissa 1500-luvulla ja ne yleistyivät 1700-luvulla.

Kun eurooppalaiset tekivät tutkimusmatkoja Pohjois- ja Etelä-Amerikkaan Christoffer Kolumbuksen ajoista lähtien, alkoi ruoka-aineiden kulkeutuminen mannerten välillä. Etelä-Amerikasta tuli Eurooppaan peruna, kaakao, tomaatti ja paprika. Euroopasta Uuteen Maailmaan siirtyi tavat viljellä viiniköynnöstä ja sokeriruokoa. Kun kulkuyhteydet paranivat merillä ja maalla, hedelmien ja kahvin kuljetus trooppisilta alueilta Eurooppaan lisääntyi. Säilykkeiden säilöminen tölkkeihin yleistyi 1700-luvulla. Hyvin säilyviä hedelmiä, kuten sitruuna saatettiin tuoda suolan kanssa samassa rahdissa, mutta helposti pilaantuvat hedelmät tuotiin kuivattuina. Teollisen vallankumouksen myötä monien ruokien ja ruoka-ainesten valmistus kotitekoisesti väheni ja alettiin valmistaa eineksiä. 1900-luvun loppupuolella ovat tulleet suosioon kevyet tuotteet ja kasvisruoka.

## Lähteet
Wiwibloggs

**Wiwibloggs** on Eurovision laulukilpailuun keskittynyt internet-sivusto ja Youtube-kanava. Sen toimittajat julkaisevat kappalearvioita ja järjestävät sivuston käyttäjien kesken äänestyksiä. Yleisradion mukaan se on maailman suosituin Euroviisusivusto. Wiwibloggsin Youtube-kanavalla oli maaliskuussa 2025 yli 205 tuhatta tilaajaa.

## Lähteet

## Aiheesta muualla
* Wiwibloggsin kotisivut
David Acevedo

**David Acevedo** (s. 20. helmikuuta 1937 Santa Fe) on argentiinalainen ammattilaisuransa päättänyt jalkapalloilija, pelipaikaltaan puolustaja. Acevedo voitti Independienten kanssa kahdesti Copa Libertadoresin kausina 1963–1964 ja 1964–1965. Hän liittyi tammikuussa 1967 Argentiinan A-maajoukkueeseen ja pelasi joukkueessa viisi ottelua. Hän kuului maajoukkueen kokoonpanoon MM-kilpailuissa 1958, mutta ei pelannut yhtään ottelua.

## Lähteet
Andy Stanley

**Andy Stanley** (s. 16. toukokuuta 1958 Atlanta, Georgia) on yhdysvaltalainen pastori, kirjailija ja North Point Ministries -järjestön perustaja. Hänen johtamansa North Point Community Churchin toimintaan osallistuu viikoittain yli 30 000 ihmistä. Stanley on tunnettu puheistaan ja kirjoistaan, jotka käsittelevät muun muassa hengellistä elämää, johtajuutta ja perhekasvatusta.

Stanleyn johtamaan seurakuntaverkostoon kuuluu kahdeksan seurakuntaa Atlantassa ja maailmanlaajuinen 180 seurakunnan verkosto. Stanley esiintyy säännöllisesti puhujana televisiossa ja internetissä, ja häneltä on julkaistu yli kaksikymmentä teosta. Hänen teoksiaan on julkaistu myös suomeksi. *Newsmax* nimesi Stanleyn 100 vaikuttavimman evankelisen joukkoon Yhdysvalloissa vuonna 2017.

## Kirjallisuus
### Englanninkieliset teokset
**Parenting: Getting It Right*. Zondervan, 2023 
**Not in It to Win It: Why Choosing Sides Sidelines The Church*. Zondervan, 2022 
**Better Decisions, Fewer Regrets*. Zondervan, 2020 
**Irresistible*. Zondervan, 2018. .
**The New Rules For Love, Sex & Dating*. Zondervan, 2014. .
**How To Be Rich*. Zondervan, 2013. .
**Deep & Wide*. Zondervan, 2012. .
**When Work & Family Collide*. Multnomah, 2012. .
**Enemies of the Heart*. Multnomah, 2011. .
**The Grace of God*. Thomas Nelson, 2010. .
**The Principle of the Path*. Thomas Nelson, 2009. .
**Communicating For a Change*. Multnomah, 2006. .
**Next Generation Leader*. Multnomah, 2006. .
**It Came From Within!*. Multnomah, 2006. .
**Fields of Gold*. Tyndale, 2006. .
**The Best Question Ever*. Multnomah, 2004. .
**Seven Practices of Effective Ministry*. Multnomah, 2004. .
**Creating Community*. Multnomah, 2004. .
**Louder Than Words*. Multnomah, 2004. .
**Can We Do That? Innovative Practices that will Change the Way You Do Church *(yhdessä Ed Young Jr.:n kanssa). Howard Books, 2004*. *.
* *How Good Is Good Enough?*. Multnomah, 2003. .
**Choosing To Cheat*. Multnomah, 2002. .
**The Seven Checkpoints: Student Journal*. Howard Books 2001. .
**Visioneering*. Multnomah, 1998. .
**Like a Rock*. Thomas Nelson, 1997. .

### Suomenkieliset teokset
* *Valloittava vanhemmuus: miten onnistua kasvattajana*, Aikamedia, 2024 

## Lähteet
Timothy Dolan

**Timothy Michael Dolan** (s. 6. helmikuuta 1950 St. Louis, Missouri) on yhdysvaltalainen katolinen kirkonmies, joka on toiminut New Yorkin arkkipiispana vuodesta 2009 lähtien. Dolan tunnetaan muun muassa medianäkyvyydestään. Dolan on edelleen aktiivinen kirkon asioissa ja osallistuu uskonnollisiin tapahtumiin kansainvälisesti. Hänen roolinsa New Yorkin arkkipiispana tekee hänestä yhden Yhdysvaltojen tunnetuimmista katolisista johtajista.

## Lähteet
Eliseo Mouriño

**Eliseo Víctor Mouriño Oyarbide** (3. kesäkuuta 1927 Buenos Aires – 3. huhtikuuta 1961) oli argentiinalainen jalkapalloilija, pelipaikaltaan keskikenttäpelaaja. Mouriño oli pituudeltaan 168-senttimetrinen ja voitti Argentiinan pääsarjamestaruuden kaudella 1954 Boca Juniorsin joukkueessa. Hän voitti Copa Américan kahdesti kausina 1954–1955 ja 1958–1959. Hän kuului maajoukkueen kokoonpanoon MM-kilpailuissa 1958.

## Lähteet

## Aiheesta muualla
José Ramos Delgado

**José Manuel Ramos Delgado** (26. elokuuta 1935 Quilmes – 3. joulukuuta 2010) oli argentiinalainen jalkapalloilija, pelipaikaltaan puolustaja. Ramos Delgado oli pituudeltaan 181-senttiemtrinen ja toimi pelaajauransa jälkeen valmennustehtävissä. Hän pelasi Argentiinan A-maajoukkueessa 25 ottelua sekä kuului maajoukkueen kokoonpanoon MM-kilpailuissa 1958 ja 1962.

## Lähteet

## Aiheesta muualla
Kasvulevy

**Kasvulevy** eli **epifyysilevy** on luun rustoinen alue, joka mahdollistaa luiden pituuskasvun.  

## Kehittyminen
Kasvulevyt luutuvat viimeistään noin 20 vuoden iässä, jonka jälkeen pituuskasvu ei ole mahdollista. Tytöillä kasvulevyt luutuvat keskimäärin poikia aikaisemmin. Kasvulevyjen luutumisen aiheuttaa sukupuolihormonien erityksen kasvu murrosiässä.

## Lähteet
Craig Groeschel

**Craig Groeschel** (s. 2. joulukuuta 1967 Houston, Texas) on yhdysvaltalainen pastori, kirjailija ja puhuja. Groeschel tunnetaan erityisesti Life.Churchin perustajana ja johtavana pastorina, joka on yksi Yhdysvaltojen suurimmista kirkoista ja jolla on useita toimipaikkoja 12 osavaltiossa.

Groeschelin johtama Life.Church on julkaissut muun muassa YouVersion-raamattusovelluksen. Hän on kirjoittanut 19 kirjaa ja on *[[New York Times]]in* bestseller-kirjailija. Groeschel isännöi myös Craig Groeschel Leadership Podcastia. Groeschel on tunnettu puhuja suurissa johtamistapahtumissa ja konferensseissa, kuten Catalystissa ja Global Leadership Summitissa. Hänellä ja hänen vaimollaan Amyllä on kuusi lasta.

## Kirjat
### Englanninkieliset teokset
**Chazown: A Different Way to See Your Life* (2006) 
**Confessions of a Pastor* (2006) 
**Going All the Way: Preparing for a Marriage That Goes the Distance* (2007) 
**It – How Churches and Leaders Can Get It and Keep It* (2008) 
**The Christian Atheist: Believing in God but Living as if He Doesn't Exist* (2010) 
**Dare To Drop The Pose* (2010) 
**Weird: Because Normal Isn't Working* (2011) 
**Love, Sex, and Happily Ever After* (2011) 
**Soul Detox: Clean Living in a Contaminated World* (2012) 
**Altar Ego: Becoming Who God Says You Are* (2013) 
**Fight: Winning the Battles that Matter Most* (2013) 
* *From this Day Forward: Five Commitments To Fail-Proof Your Marriage* (2014) 
* *#Struggles: Following Jesus in a Selfie-centered World* (2015) 
**Divine Direction: 7 decisions that will change your life* (2017) 
**Hope in the Dark : Believing God is good when life is not* (2018) 
**Dangerous Prayeres: Because Following Jesus Was Never Meant To Be Safe* (2020) 
**Winning The War In Your Mind: Change Your Thinking, Change Your Life* (2021) 
**Lead Like It Matters: 7 Leadership Principles For A Church That Lasts* (2022) 
**The Power to Change: Mastering the Habits That Matter Most* (2023) 

### Suomenkieliset teokset
**Tähtää tulevaan: Seitsemän parasta etukäteispäätöstä hengellistä elämääsi varten*, Aikamedia, 2025 
**Johda kuin sillä olisi merkitystä: seitsemän johtamisen periaatetta kestävää seurakuntaa varten*, Aikamedia, 2024 
**Pimeydessäkö toivo? : Jumala on hyvä, vaikka elämä ei olisikaan*, Päivä, 2019 
**#vaikeavalinta: Jeesuksen seuraajana selfie-maailmassa*, Päivä, 2018 
**Sielu puhdistuskuurilla: puhdasta elämää saastuneessa maailmassa*, Päivä, 2012 
**Kristitty ateisti: uskon Jumalaan, mutta elän kuin häntä ei olisi*, Päivä, 2011 
**Se jokin*, Päivä, 2009 
**Chažon: oma elämä uusin silmin*, Päivä, 2008 

## Lähteet
La Colmena (Paraguay)

**La Colmena** on pikkukaupunki Paraguayn Paraguarín departementissa. Sen perustivat japanilaiset siirtolaiset vuonna 1936. Vuonna 2022 paikkakunnan asukasluku oli 5&nbsp;254.

## Maantiede
La Colmena sijaitsee Paraguayn Paraguarín departementissa. Matkaa Paraguayn pääkaupunki Asuncióniin on noin 132 kilometriä.

## Historia
La Colmenan perustaminen liittyi japanilaiseen siirtolaisuuteen Etelä-Amerikkaan. Alkujaan japanilainen siitolaisuus oli kohdistunut etenkin Brasiliaan, mutta maa oli lopulta kieltänyt enemmän siirtolaisuuden. Tällöin vaihtoehdoksi muodostui Paraguay. Paraguayn hallinto luovutti japanilaisen siirtokunnan perustamiseksi 11&nbsp;500 hehtaaria maata ja ensimmäiset 11 japanilaista siirtolaisperhettä saapuivat paikalle tohtori Kunito Miyasakan johdolla 15. toukokuuta 1936.

La Colmena oli alkujaan hyvin eristäytynyt muusta maasta. Lopulta paikakkunta kuitenkin kheittyi. Vuonna 1963 se liitettiin maan maantieverkkoon ja se oli myös yksi ensimmäisistä sähköverkkoon liitetyistä maaseutupaikkakunnsita. Alkujaan siirtokunta oli keskittynyt etenkin mulperi- eli silkkitoukkien ja mehiläisten kasvatukseen, sekä viininvalmistukseen. Heistä tuli myöhemmin myös tomaatin ja riisinkasvatuksen pioneereja Paraguayssa. Nykyisin huomattavan markkinalaueen paikallisille maataloustuotteille muodostaa maan pääkaupunki Asunción.

## väestö
Paraguayn vuoden 2022 väestönlaskennan mukaan La Colmenan asukasluku oli 5&nbsp;254. Nykyisin paikallisista alle 10&nbsp;% on japanilaistaustaisia.

Kaupunkia on markkinoitu Paraguayn hunajan ja hedelmien pääkaupunkina. Expo Frutas on vuosittainen tapahtuma, jossa esitellään paikallisia hedelmiä.

## Lähteet
Mehedeby

**Mehedeby** on taajama Tierpin kunnassa Uppsalan läänissä Upplannin historiallisessa maakunnassa Ruotsissa. Taajamassa oli vuoden 2023 lopussa 450 asukasta.

## Lähteet

## Aiheesta muualla
Söråker

**Söråker** on taajama Timrån kunnassa Västernorrlandin läänissä Medelpadin  historiallisessa maakunnassa Ruotsissa. Taajamassa oli 2&nbsp;408 asukasta vuoden 2023 lopussa.

## Lähteet

## Aiheesta muualla
Vladimir Putinin kunnianosoitukset

Venäjän presidentti '''Vladimir Putin''' (s. 1952) on ottanut elämänsä aikana vastaan useita kunnianosoituksia. Joitakin näistä on poistettu Putinilta hänen aloitettuaan täysimittaisen sodan Ukrainaa vastaan vuonna 2022. 

## Ritarikunnat ja mitalit

*  Ho Tši Minhin ritarikunnan ritari (Vietnam, 2001)
*  Olympic Order kultaisena (KOK, 2001, poistettu 2022)
*  Kultaisen kotkan ritarikunnan ritari (Kazakstan, 2004)
*  Kunnialegioonan suurristi (Ranska, 2006)
*  Ismoili Somonin ritarikunnan 1. luokka (Tadžikistan, 2007)
*  Kuningas Abdulazizin ritarikunnan 1. luokka (Saudi-Arabia, 2007)
*  Zayedin ritarikunta ketjulla (Arabiemiraatit, 2007)
*  Vapauttajan ritarikunta ketjulla (Venezuela, 2010)
*  Palestiinan tähden ritarikunnan ritari (Palestiina, 2012)
*  Kansojen ystävyyden ritarikunnan ritari (Valko-Venäjä, 2013)
*  Pyhän Kaarlen ritarikunnan suuristi (Monaco, 2013)
*  José Martín ritarikunnan ritari (Kuuba, 2014)
*  Serbian tasavallan ritarikunnan 1. luokka (Serbia, 2014)
*  Kansallisen ansioritarikunnan suurristi (Guinea, 2017)
*  Makarios III:n ritarikunnan suurristi (Kypros, 2017)
*  Manasin ritarikunnan 1. luokka (Kirgisia, 2017)
*  Ystävyyden mitali (Kiina, 2018)
*  Agostinho Neton ritarikunnan ritari (Angola, 2019)
*  Serbitasavallan ritarikunnan kaulanauha (Serbitasavalta, 2023)
*  Kim Il Sungin ritarikunnan ritari (Pohjois-Korea, 2024)

## Akateemiset kunnianosoitukset

## Muita
Vuonna 2008 Ramzan Kadyrov määräsi Groznyin pääkaudun (aik. Voiton tie) nimettäväksi Putinin mukaan. Kirgisian parlamentti päätti vuonna 2011 nimetä Tienšanin vuoristoon kuuluvan, aiemmin nimeämättömän, vuoren Putinin mukaan. 

## Lähteet
Tetrahydrogeranioli

**Tetrahydrogeranioli** (C10H22O) on alkoholeihin ja terpenoideihin kuuluva orgaaninen yhdiste. Yhdistettä voidaan käyttää ainesosana hajusteissa.

## Ominaisuudet, valmistus ja käyttö
Huoneenlämpötilassa tetrahydrogeranioli on väritöntä nestettä, jolla on ruusun- tai sitrushedelmienkaltainen makea tuoksu. Yhdiste liukenee hyvin muun muassa alkoholeihin ja alifaattisiin hiilivetyihin. Tetrahydrogeranioli on kiraalinen yhdiste, ja sillä on R- ja S-enantiomeerit. Luonnossa ainetta esiintyy muun muassa sitruspuiden ja kurjenpolvien eteerisissä öljyissä.

Tetrahydrogeraniolia valmistetaan pelkistämällä geraniolia, nerolia, sitronellolia tai sitraalia vedyttämällä. Katalyyttinä reaktiossa käytetään nikkeliä.

Tetrahydrogeraniolia käytetään tuomaan kukkaistuoksua hajuvesiin, saippuoihin ja shampoisiin sekä puhdistusaineisiin.

## Lähteet
I Simeriní

**I Simeriní** () on Kyproksella ilmestyvä kreikankielinen sanomalehti. Se on perustettu vuonna 1976 ja on vuodesta 2017 ilmestynyt vain sunnuntaisin.
## Lähteet

## Aiheesta muualla
* Lehden verkkosivut
Norberto Boggio

**Norberto Constante Boggio** (11. elokuuta 1931 Santa Fe – 20. joulukuuta 2021) oli argentiinalainen jalkapalloilija, pelipaikaltaan keskushyökkääjä. Hän liittyi kesäkuussa 1958 Argentiinan A-maajoukkueeseen ja pelasi saman vuoden MM-kilpailuissa yhden ottelun.

## Lähteet
Pop OS

**Pop OS** (tyyliteltynä **Pop!_OS**) on Ubuntuun perustuva Linux-jakelu, jota kehittää tietokoneita valmistava System76. Pop OS käyttää GNOME-työpöytäympäristöä, mutta sille on kehitteillä korvaaja COSMIC.

## Lähteet
Ludovico Avio

**Ludovico Héctor Avio** (6. lokakuuta 1932 Pigüé – 23. kesäkuuta 1996) oli argentiinalainen jalkapalloilija, pelipaikaltaan hyökkääjä. Hän liittyi kesäkuussa 1958 Argentiinan A-maajoukkueeseen ja pelasi saman vuoden MM-kilpailuissa kahdessa ottelussa sekä teki yhden maalin.

## Lähteet
Agustín Pío Barrios

**Agustín Pío Barrios** (lempinimeltään **Mangoré**, nimi usein myös muodossa **Agustín Barrios Mangoré**, 5. toukokuuta 1885 – 7. elokuuta 1944) oli paraguaylainen klassinen kitaristi ja kitaramusiikin säveltäjä. Hän tuli elämänsä aikana tunnetuksi Latinalaisessa Amerikassa ja kuolemansa jälkeen myös kansainvälisesti kitaravirtuoosina. 

## Elämäkerta

Agustín Pío Barrios syntyi San Juan Bautistassa Paraguayn Misionesin departementissa 5. toukokuuta 1885.

Barrios oppi soittamaan kitaraa nuoruudessaan enimmäkseen itsenäisesti ja aloitteli uraansa kiertelevänä soittajana. Paraguayn pääkaupungissa oli muodostunut niin sanottu Generación de 900, samalla tavalla kiertelevää elämää viettänäiden boheemien runoilijoiden ja kirjailijoiden piiri, jonka toimintaan Barrios liittyi. Poliittisesti piiriin liittyi konservatiivisen Partido Coloradon kannatus, mikä aiheutti Barriosille hankaluuksia maan liberaalien noustessa valtaan. Vuonna 1921 hän julkaisi kuitenkin usein magnus opuksena pidetyn Johann Sebastian Bachin innoittaman kappaleensa * La Catedral*.

Vuonna 1924 Barrios yritti perustaa kitarakonservatorion Asunciónissa, mutta valtio ei lähtenyt mukaan hankkeeseen hänen poliittisten siteidensä takia. Samasta syystä hänellä oli vaikeuksia saada konsertteja kaupungin esiintymispaikoilta. Vaikeuksien takia Barrios päätti lähteä Paraguaysta matkustaen ja esiintyen ympäri Latinalaista Amerikkaa. Tämän lisäksi hän teki lyhyen matkan Eurooppaan vuonna 1935 esiintyen Belgiassa, Saksassa ja Espanjassa. Myöhemmin Barriosista tuli El Salvadorin kansalliskonservatorion kitaramusiikin professori. Hän kuoli El Salvadorin pääkaupunki San Salvadorissa 7. elokuuta 1944.

## Tuotanto ja merkitys
Barrios sävelsi elämänsä aikana yli 300 kappaletta. Hän teki usein kappaleensa ensin kirjoittaen sanoituksen ja säveltäen kitaramusiikin niiden ympärille. Barriosin sävelmät ovat myöhäisromanttisia, vaikka hän teki uraansa tyylin huippukauden jälkeen. Vaikutteita hän sai myös etelä- ja keskiamerikkalaisesta kansanmusiikista. Monet kappaleet ovat virtuoosimaisia. Kotimaassaan Paraguayssa Barriosia on pidetty yhtenä parhaista muusikoista. Barriosista ei ollut vielä elämänsä aikana erityisen tunnettu Latinalaisen Amerikan ulkopuolella. Kansainvälisesti hänet teki tunnetuksi John Williams vuonna 1977. Myöhemmin häneen on viitattu kansainvälisestikkin yhtenä suurimmista kitaransoittajista ja säveltäjistä. Barriosin kotipaikkakunnalla San Juan Bautistassa on hänelle omistettu museo.

## Lähteet
Kıbrıs Postası

**Kıbrıs Postası** on Pohjois-Kyproksella ilmestyvä turkinkielinen sanomalehti. Se on perustettu vuonna 2001 internet-sivustona ja ilmestynyt paperisena vuodesta 2014.
## Lähteet

## Aiheesta muualla
* Lehden verkkosivut
Schifferstadt

**Schifferstadt** on kaupunki Rheinland-Pfalzin osavaltiossa läntisessä Saksassa. Se sijaitsee osavaltionsa kaakkoisosassa.

## Maantiede
Schifferstadt sijaitsee noin 14 kilometriä Mannheimista etelälounaaseen ja noin 11 kilometriä Ludwigshafen am Rheinista niin ikään etelälounaaseen. Schifferstadt kuuluu Rein–Neckarin metropolialueeseen.

## Historia
Varhaisin asiakirjamaininta Schifferstadtista on vuodelta 868 muodossa Sciffestad. Paikkakunta annettiin Hochstift Speyerin haltuun 1065, ja se pysyi sen omistuksessa aina vuoteen 1797. Seuraava vuosisata oli Schifferstadtin nousun kautta. Pfalzin rautatien avaaminen 1840-luvulla ja BASFin perustaminen läheiseen Ludwigshafen am Rheinin kaupunkiin 1865 johtivat voimakkaaseen väestömäärän kasvuun ja Schifferstadt alkoi muuttua maatalousyhteisöstä kaupunkimaisemmaksi. Toisen maailmansodan jälkeen väkiluku kasvoi 11&nbsp;500:aan. Schifferstadt sai kaupunkioikeudet 1. lokakuuta 1950.

Schifferstadtin historiallisia maamerkkejä on muun muassa noin 50-metrinen vesitorni, Wasserturm Schifferstadt.

## Talous ja liikenne
Schifferstadtin yrityksiä on muun muassa rakennusalalla toimiva Heberger. 
Schifferstadtin rautatieasema, Bahnhof Schifferstadt, avattiin 11. kesäkuuta 1847. Se sijaitsee rataosuudella Mannheim–Saarbrücken. Maantieliikenteen keskeinen väylä on moottoritie Bundesautobahn 61.

## Lähteet

## Aiheesta muualla
*Schifferstadt, Rheinland-Pfalz, Saksa — Sunrise, Sunset, and Daylength
Ricardo Infante

**Ricardo Roberto Infante** (21. kesäkuuta 1924 La Plata – 14. joulukuuta 2008) oli argentiinalainen jalkapalloilija, pelipaikaltaan hyökkääjä. Hän kuului Argentiinan A-maajoukkueen kokoonpanoon MM-kilpailuissa 1958 mutta ei pelannut yhtäkään ottelua. Pelaajauransa jälkeen hän toimi valmennustehtävissä.

## Lähteet

## Aiheesta muualla
Khadim N’Diaye

**Serigne Khadim N’Diaye** (s. 5. huhtikuuta 1985 Dakar) on senegalilainen jalkapallomaalivahti. Hän on pituudeltaan 185-senttimetrinen ja edustaa guinealaista Horoyaa. N’Diaye on pelannut toukokuusta 2010 lähtien Senegalin A-maajoukkueessa 29 ottelua. Hän pelasi kolmessa ottelussa täydet minuutit MM-kilpailuissa 2018.

## Lähteet
Balthasar Denner

**Balthasar Denner** (15. marraskuuta 1685 Altona – 14. huhtikuuta 1749 Rostock) oli saksalainen taidemaalari.

Dennerin tuotantoon kuuluu lukuisia muotokuvia. Osassa niistä esiintyy merkittäviä henkilöitä, kuten Georg Friedrich Händel ja Christian Friedrich Weichmann. Dennerin teoksia kuuluu muiden muassa National Portrait Galleryn, Tate Britainin, Wienin taidehistoriallisen museon, Victoria and Albert Museumin ja Varsovan kansallismuseon kokoelmiin.

## Lähteet
Salif Sané

**Salif Sané** (s. 25. elokuuta 1990 Lormont, Ranska) on ranskalaissyntyinen senegalilainen jalkapalloilija, pelipaikaltaan keskuspuolustaja. Hän on pituudeltaan 196-senttimetrinen. Sané on pelannut kesäkuusta 2013 lähtien Senegalin A-maajoukkueessa 38 ottelua. Hän pelasi MM-kilpailuissa 2018 kolmessa ottelussa täydet minuutit.

## Lähteet

## Aiheesta muualla
Polítis

**Polítis** () on kyproslainen päivittäin ilmestyvä sanomalehti, joka on perustettu vuonna 1999.
## Lähteet

## Aiheesta muualla
* Lehden verkkosivut
Merlion

**Merlion** on Singaporen Merlion Parkissa sijaitseva patsas, joka on puoliksi kala ja puoliksi leijona. Se on Singaporen epävirallinen maskotti. Patsas sylkee vettä suustaan, on 8,6 metriä korkea ja painaa 70 tonnia.

Merlion valmistettiin vuonna 1972 alun perin Singaporejoen suulle, mutta se siirrettiin vuonna 1997 Merlion Parkiin, kun joen ylittävä silta valmistui.

## Lähteet

## Aiheesta muualla
Kıbrıs

**Kıbrıs** on Pohjois-Kyproksella päivittäin ilmestyvä turkinkielinen sanomalehti. Sen perusti liikemies Asil Nadir vuonna 1989.
## Lähteet

## Aiheesta muualla
* Lehden verkkosivut
Cheikh N’Doye

**Cheikh Tidiane N’Doye** (29. maaliskuuta 1986 Rufisque) on senegalilainen jalkapalloilija, pelipaikaltaan keskikenttäpelaaja. Hän on pituudeltaan 191-senttimetrinen ja edusti Senegalin A-maajoukkuetta kahdessa ottelussa MM-kilpailuissa 2018.

## Lähteet

## Aiheesta muualla
Ruprecht Polenz

**Ruprecht Polenz** (s. 26. toukokuuta 1946 Denkwitz) on saksalainen kristillisdemokraattisen unionin poliitikko.

Polenz on koulutukseltaan juristi. Hän valmistui Münsterin yliopistosta. Polenz istui vuosina 1975–1994 Münsterin kaupunginvaltuuston jäsenenä. Hän istui Saksan liittopäivillä vuosina 1994–2013 ja oli vuodesta 2005 liittopäivien ulkoasiainkomitean puheenjohtaja. Lisäksi hän toimi vuonna 2000 puolueensa pääsihteerinä. Polenz puolsi Turkin EU-jäsenyyttä kirjassaan *Better for Both of Them – Turkey Ought to Be in the EU* (2013).

Polenzista tuli Itä-Euroopan tutkimusseuran () puheenjohtaja vuonna 2013. Polenz on naimisissa ja hänellä on neljä lasta.

## Lähteet
Ritchie Torres

**Ritchie Torres** (s. 12. maaliskuuta 1988 New York) on yhdysvaltalainen demokraattipuolueen poliitikko.

Torres valmistui Herbert H. Lehman High Schoolista vuonna 2006 ja opiskeli New Yorkin yliopistossa vuosina 2006–2007. Hän työskenteli virkamiehenä ja yhteisöjärjestäjänä. Torres istui New Yorkin kaupunginvaltuustossa vuosina 2014–2020 ja oli edustajana demokraattien kansallisessa puoluekokouksessa vuonna 2016. Hänet valittiin vuoden 2020 vaaleissa Yhdysvaltain edustajainhuoneeseen. Torres on afroamerikkalais- ja latinotaustainen. Hän on avoimesti homoseksuaalinen.

## Lähteet
Raimo Lovio

**Raimo Juhani Kullervo Lovio** (s. 30. huhtikuuta 1952 Jyväskylä) on suomalainen kauppatieteilijä ja emeritusprofessori.

Raimo Lovio syntyi agronomi Ari Aatos Artturi Lovion ja Marja Anneli Rainion perheeseen. Hän avioitui 1973 Maija-Liisa Wallgrénin kanssa. Lovio tuli ylioppilaaksi Helsingin lyseosta 1971 ja valmistui Helsingin yliopistosta valtiotieteen kandidaatiksi 1980 ja väitteli Helsingin kauppakorkeakoulussa kauppatieteen tohtoriksi 1994 tutkimuksella *Evolution of Firm Communities in New Industries*.

Lovio oli VTT:n tutkija 1982–1987, Sitran tutkija 1987–1989, Helsingin kauppakorkeakoulun assistentti 1990–1995 ja yliassistentti 1996 ja Suomen Akatemian vanhempi tutkija 1997–1999. Helsingin kauppakorkeakoulun ja myöhemmin Aalto-yliopiston kauppakorkeakoulun professori hän oli vuodesta 199 eläköitymiseensä saakka. Hänet valittiin siellä vuoden opettajaksi 2007. Tutkijan- ja opettajanuransa loppuvaiheessa Aalto-yliopistossa innovaatioihin, globalisaatioon ja vastuulliseen liiketoimintaan paneutunut Lovio suuntautui energia-alaan. 

## Lähteet
Irina Bäcksbacka

**Irina Bäcksbacka de Maestro** (7. elokuuta 1919 Helsinki – 2002) oli suomalainen taidemaalari.

Irina Bäcksbackan isä oli galleristi ja taidekauppias Leonard Bäcksbacka, joka perusti oman taidesalongin Helsingin Bulevardin varrelle vuonna 1915. Irina Bäcksbacka aloitti öljyväri- ja pastellitöittensa maalaamisen jo nuorena ja piti ensimmäisen näyttelynsä isänsä taidesalongissa 13-vuotiaana. Irina Bäcksbackan veli Ingjald Bäcksbacka (s. 1925) jatkoi isänsä jälkeen tämän perustaman taidesalongin pitämistä.

Bäcksbacka opiskeli A. Holyn, J. Cavaillesin ja R. Limousen johdolla Pariisissa 1938–1939 ja hänen taiteilijan debyyttinsä oli Helsingissä 1938. Hän osallistui Suomessa Suomen Taiteilijain näyttelyyn 1938, Suomen Taideakatemian 3-vuotisnäyttelyihin 1950 ja 1953 sekä Nuorten näyttelyyn 1952. Ulkomailla hän osallistui näyttelyihin Moskovassa 1934, Riiassa Latviassa 1935, Berliinissä, Düsseldorfissa ja Hampurissa 1935, Göteborgissa 1939, Oslossa, Göteborgissa ja Tukholmassa 1940 sekä naistaiteilijoiden näyttelyyn Berliinissä 1943.

Bäcksbacka meni naimisiin 1940 filosofian tohtori Manuel Julio Luis Maestro y Maestron kanssa ja muutti asumaan Madridiin Espanjaan. Espanjassa hän tutustui espanjalaisiin taidemaalareihin kuten Gutiérrez Solanaan, Vázquez-Diaziin, Zubiaurren veljeksiin sekä kuvanveistäjä Fernandez Mirandaan. Hän oli pitkään Alhambran taiteilijatalossa ja piti näyttelyn Madridin nykytaiteen museossa vuonna 1944. Irina Bäcksbackan *Työ ja elämä Suomessa* –näyttely pidettiin Suomen Madridin-instituutin tiloissa toukokuussa 2012.

## Palkinnot
* V palkinto valtion taidekilpailussa 1939 

## Teoksia
* Serlachiuksen viinikellarin freskot 1936 

## Lähteet
Lauri Peltonen

**Kustaa Lauri Peltonen** (13. maaliskuuta 1880 Kuortane – 25. elokuuta 1942 Jyväskylä) oli suomalainen opettajaseminaarin ja lyseon lehtori.

Lauri Peltosen vanhemmat olivat kauppias Juho Peltonen ja Maria Märijärvi. Hän pääsi ylioppilaaksi Vaasan reaalilyseosta 1902 ja valmistui Helsingin yliopistosta filosofian kandidaatiksi 1908 ja filosofian maisteriksi 1910. 

Peltonen oli Porvoon suomalaisen yhteiskoulun matematiikan lehtorina 1909–1913, Jyväskylän seminaarin matemaattisten aineiden lehtorina 1913–1926 ja Jyväskylän lyseon matematiikan, fysiikan ja kemian lehtorina ja lyseon vararehtorina vuodesta 1926 alkaen. 

Peltonen oli Jyväskylässä kunnallisten vaalien keskustoimikunnan varapuheenjohtajana ja sihteerinä, valtion tulo- ja omaisuusverolautakunnan jäsenenä vuodesta 1921 ja puheenjohtajana vuodesta 1924 sekä Gummerus Oy:n johtokunnan jäsenenä vuodesta 1925 ja puheenjohtajana vuodesta 1926. Hän oli Jyväskylän kaupungin tilintarkastajana vuodesta 1915 alkaen ja kuului Jyväskylän säästöpankin y.m. laitosten tilintarkastajiin useita vuosia. 

Lauri Peltonen oli naimisissa vuodesta 1917 filosofian maisteri Aino Greta Sarkkilan kanssa.

## Teoksia
* *Kirjanpidon alkeet: oppikirja kouluille ja itseopiskelijoille*; laatineet Lauri Peltonen ja Kaarlo Saarialho. Gummerus 1922, 3. painos 1937
Nimimerkillä *Peltos-Lauri*:
* *Elintarvekansliassa: yksinäytöksinen huvinäytelmä*; kirjoittaneet Peltos-Lauri ja Korhos-Heikki. Virtain sanomat, Tampere 1923

## Lähteet
Joe Flaherty

**Joseph** "**Joe**" **Flaherty** (21. kesäkuuta 1941 Pittsburgh, Pennsylvania – 1. huhtikuuta 2024 Toronto, Ontario, Kanada) oli yhdysvaltalainen näyttelijä, käsikirjoittaja ja koomikko. Hänen muistetaan erityisesti työstään kanadalaisessa sketsikomediaohjelmasta Second City Television.

## Elämäja ura
Joseph O'Flaherty syntyi 21. kesäkuuta 1941 Pittsburghissa, Pennsylvaniassa. Hänen irlantilaissyntyinen isänsä oli tuotantovirkailija Westinghouse Electric -yhtiössä. Flahertyn äiti oli italialaista syntyperää.

Flaherty palveli Yhdysvaltain ilmavoimissa neljä vuotta ennen siirtymistään draamateatterin pariin. Hän muutti Chicagoon, jossa hän aloitti komediauransa vuonna 1969 Second City -nimisessä teatterissa  Joe O'Flaherty nimen alla. Chicagossa hän työskenteli tähtien, kuten John Belushin ja Harold Ramisin kanssa. Hän pudotti sukunimestään "O"-etuliitteen, koska eräs toinen Joseph O'Flaherty oli ehtinyt jo rekisteröityä alueella vaikuttavaan Actors Equity -järjestöön. Hän esiintyi vuosina 1973–1974 useiden muiden Second City -esiintyjien kanssa National Lampoon Radio Hour -nimisessä radio-ohjelmassa. Seitsemän Chicagossa vietetyn vuoden jälkeen Flaherty muutti Torontoon perustaakseen Toronto Second City -teatteriryhmän. Näinä vuosina hän toimi eräänä alkuperäisistä käsikirjoittaja-näyttelijöistä SCTV:ssä, jossa hän työskenteli kahdeksan vuoden ajan. Hänen roolihahmojaan olivat mm. Big Jim McBob (Farm Film Report), Count Floyd/Floyd Robertson sekä  kanavan omistaja Guy Caballero.

SCTV:n tuotanto päättyi vuonna 1984. Samana vuonna Flaherty näytteli Count Floydia lyhytelokuvassa, jota esitettiin Rush-yhtyeen konserteissa ennen kappaletta ”The Weapon” yhtyeen Grace Under Pressure -albumin kiertueella (nähdään myös Grace Under Pressure Tour -videolla).

Vuonna 1988 Flaherty esiintyi jälleen Count Floydina animaatiosarjan The Completely Mental Misadventures of Ed Grimley live-toimintakohtauksissa. Sarjan päähenkilön Ed Grimleyn loi ja ääninäytteli toinen SCTV:n entinen jäsen, Martin Short.

Flaherty esiintyi lukuisissa kulttisuosioon nousseissa elokuvissa, kuten Paluu tulevaisuuteen II:ssa (1989) Western Union -lähettinä sekä Happy Gilmore -elokuvan (1996) fanaattisena ”jackass!”-huutelijana. Lisäksi hän näytteli Family Guy -sarjan jaksoissa Western Union -lähettiä ja Vatikaanin sanansaattajaa.
Vuosina 2004 alkaen Flaherty toimi komedian käsikirjoittamisen opettajana sekä perustamansa komediakirjoittamisen tutkinto-ohjelman taiteellisena johtajana Humber Collegessa Torontossa.

## Yksityiselämä
Flaherty oli naimisissa Judith Dagleyn kanssa 22 vuotta, kunnes he erosivat vuonna 1996. Hän kuoli 1. huhtikuuta 2024 82-vuotiaana.

## Lähteet
Simala (Marttila)

**Simala** on kylä Marttilassa Ollilan postinumeroalueella Varsinais-Suomen maakunnassa Paimionjoen eteläpuolella. Kylän läpi kulkee Simalantie, joka vie joen toisella puolella Ollilan kylään. Simalantie jatkuu etelään metsäautotielle, joka vie Marttilan eräalueen kautta Salon suuntaan. Simalantieltä pääsee myös itään Maunulan kylään ja länteen Ruskolaisten kylään. Entisestä joen törmällä sijainneesta kyläkeskuksesta on jäljellä vielä kaksi taloa Simalantien kummallakin puolella. Simalantien ensimmäinen silta joen yli Ollilaan rakennettiin vuonna 1925, jota ennen paikalla oli lautta. Nykyään Simalantie on valtion ylläpitämä ja uusin silta rakennettiin 1980-luvulla. Simalantien varrella on myös Marttilan Eräveikkojen metsästysmaja .

Simalan eteläosasssa on erämaata ja suojeltuja soita ja sinne ulottuu Marttilan eräreitistö , jonka varrella on mm. Marttilan komeimpia soita Haapasuo sekä August Canthin muistokivi.

Paimionjoessa on Markulankoski ja siihen kuuluvia saaria Hirvaksen, Simalan ja Ollilan kylien välissä. Paimionjokeen laskevassa Lapinojassa on ollut kaksi myllyä, jotka mainitaan jo vuoden 1585 ensimmäisessä Turun läänin myllyluettelossa. Niitä käytettiin, kun ojissa oli sopivasti vettä. Lähellä entisiä myllyjä oli 2000-luvun alussa monena kesänä useita tuhansia osallistujia kerännyt Konemetsä-konemusiikkijuhla, jonka juhlijat majoittuivat läheiselle pellolle. Kenraali Väinö Valven (vuoteen 1915 Vähätupa) isä oli kotoisin Simalan kylästä Vähätupa-nimiseltä tilalta.

## Lähteet

* Sjöman, Edward: Marttilan Säästöpankin toiminnasta v. 1875-1899. Marttilan Säästöpankki 1900
* Oja, Aulis: Marttilan pitäjän historia. Marttilan seurakunta ja kunta, 1959.
* Alifrosti, Kari: Ajassa mukana - Marttilan historia 1900-luvulla. 2009, .

## Aiheesta muualla
* Ollilan seudun kylätoimikunta https://www.facebook.com/profile.php?id=100041371451867&sk=photos
Jordan Stolz

**Jordan Stolz** (s. 21. toukokuuta 2004 West Bend, Wisconsin, Yhdysvallat) on yhdysvaltalainen pikaluistelija. Hän on kaksinkertainen olympiavoittaja ja seitsemänkertainen maailmanmestari.

Stolz sijoittui 2022 Pekingin olympialaisissa 500 metrillä 13:nneksi ja 1&nbsp;000 metrillä 14:nneksi. Sprinttereiden MM-kilpailuissa hän sijoittui neljänneksi. Maailmancupissa hän saavutti ensimmäisen palkintosijansa oltuaan Calgaryssa toinen 1&nbsp;000&nbsp;metrillä. Kaudella 2022–2023 hän voitti maailmanmestaruuden  500 metrillä ajalla 34,10, 1&nbsp;000&nbsp;metrillä ajalla 1.07,11 ja 1&nbsp;500&nbsp;metrillä ajalla 1.43,59. Nuorten MM-kilpailuissa hän saavutti kultaa 500, 1&nbsp;000&nbsp; ja 1&nbsp;500&nbsp;metrillä, yhteispisteissä ja joukkuesprintissä sekä pronssia 5&nbsp;000&nbsp;metrillä ja yhteislähtökilpailussa. Maailmancupissa hän voitti neljä osakilpailua ja sijoittui neljä kertaa toiseksi. Hän sijoittui kolmanneksi 1&nbsp;000 ja 1&nbsp;500&nbsp;metrin cupien kokonaiskilpailuissa.

Stolz voitti kaudella 2023–2024 maailmanmestaruuden jälleen 500 metrillä ajalla 33,69, 1&nbsp;000&nbsp;metrillä ajalla 1.06,05 ja 1&nbsp;500&nbsp;metrillä ajalla 1.41,44. Hän voitti myös yleisluistelun maailmanmestaruuden pistein 144,740. Neljän maaosan mestaruuskilpailuissa hän voitti 1&nbsp;000&nbsp;metriä. Maailmancupissa hän voitti kymmenen osakilpailua sekä sijoittui kaksi kertaa toiseksi ja kaksi kertaa kolmanneksi. Hän oli toinen 1&nbsp;000 ja 1&nbsp;500&nbsp;metrin cupien kokonaispisteissä.

Stolz voitti 500, 1&nbsp;000 ja 1&nbsp;500&nbsp;metrin maailmancupien kokonaiskilpailun kaudella 2024–2025. Hän voitti kaikkiaan 17 maailmancupin osakilpailua ja sijoittui kaksi kertaa toiseksi. Matkakohtaisissa MM-kilpailuissa hän saavutti hopeaa 500 ja 1&nbsp;500&nbsp;metrillä sekä pronssia 1&nbsp;000&nbsp;metrillä. Neljän maanosan mestaruuskilpailuissa hän saavutti kultaa 500, 1&nbsp;000 ja 1&nbsp;500&nbsp;metrillä sekä joukkuetakaa-ajossa..

Stolz voitti 500, 1&nbsp;000 ja 1&nbsp;500&nbsp;metrin maailmancupien kokonaiskilpailut jälleen kaudella 2025–2026. Hän voitti kauden aikana kuusitoista maailmancupin osakilpailua sekä sijoittui kolme kertaa toiseksi ja kerran kolmanneksi. Milanon ja Cortinan olympialaisissa 2026 hän voitti kultaa 1&nbsp;000&nbsp;metrillä olympiaennätysajalla 1.06,28 ja 500 metrillä olympiaennätyksellä 33,77. 1&nbsp;500&nbsp;metrillä hän saavutti hopeaa ajalla 1.42,75. Yhteislähtökilpailussa hän sijoittui neljänneksi. Saman vuoden sprintti-MM-kilpailuissa hän saavutti hopeaa. Yleisluistelun MM-kilpailuissa hän sijoittui neljänneksi.

## Henkilökohtaiset ennätykset

## Lähteet
José Asunción Flores

**José Asunción Flores** (27. elokuuta 1904 – 16. toukokuuta 1972) oli paraguaylainen säveltäjä. Häntä pidetään guarania-genren luojana ja häntä on kuvailtu maan huomattavimpana säveltäjänä. Koska Floresilla oli yhteyksiä kommunistiseen puolueeseen, hän eli maanpaossa vuodesta 1947 asuen Argentiinassa ja Neuvostoliitossa. 

## Elämäkerta
José Asunción Flores syntyi Paraguayn pääkaupunki Asunciónissa 27. elokuuta 1904. Flores varttui kaupungin köyhässä Chacaritan kaupunginosassa tehden töitä kengänkiillottajana ja sanomalehtien kauppiaana. Hän liittyi myös kaupungin poliisin orkesteriin tarinan mukaan, kun hän oli poikana joutunut poliisiasemalle leipää varastettuaan.

Flores alkoi säveltämään musiikkia ja hänen ensimmäinen kappaleensa oli polkka *Manuel Gondra* vuodelta 1922. Hän jatkoi säveltämistä ja häntä on pidetty lopulta paraguaylaisen guarania-musiikkigenren luojana. Genre yhdistelee piirteitä kansanmusiikista ja alkuperäiskansojen musiikista. Kappaleet on yleensä sanoitettu guaraniksi. Floresin sanotaan kehittäneen genren hänen sovittaessaan tunnettua kansanlaulua *Maerãpa reikuaase* vuonna 1925. Flores sävelsi ja hänen läheinen ystävänsä runoilija Manuel Ortíz Guerrero sanoitti useita *guarania*-kappaleita ja tyylilajista tuli hyvin suosittu Paraguayssa. Se innoitti myös useita sukupolvensa paikallisia muita muusikkoja, kuten Mauricio Cardozo Ocampo, Herminio Giménez ja Félix B. Pérez Cardozo.

Floresilla oli poliittisia yhteyksiä Paraguayn kommunistiseen puolueeseen ja hän päätyi näiden siteiden takia karkotetuksi kotimaastaan vuonna 1947. Hän asui myöhemmän elämänsä ajan Argentiinassa ja Neuvostoliitossa. Floresin sinfonia *Maria de la Paz* sai ensiesityksensä Bolšoi-teatterin sinfoniaorkesterissa 1960-luvulla. Paraguayn presidentti ja diktaattori Alfredo Stroessnerin kaudella maan mediassa järjestettiin kamppania, jossa Flores yritettiin erottaa *guaranian* syntytarinasta. Tämän tarinan version mukaan sen kehityksen päävaikuttaja oli Floresin sijaan Ortíz Guerrero. Flores kuoli Chagasin tautiin Buenos Airesissa 16. toukokuuta 1972. Stroessner esti hänen hautauksensa Paraguayssa. Ruumis tuotiin ja haudattiin Floresin kotimaahan vasta vuonna 1991.

## Merkitys

Guaraniaa on kuvailtu ilmentävän paraguaylaista mielenmaisemaa ja sitä on sanottu maan "sielun ääneksi". Floresia on pidetty Paraguayn huomattavimpana säveltäjänä. Hänen syntymäpäivänsä 27. elokuuta on Paraguayssa kansallinen guarania-päivä. Floresin syntymäkoti Punta Karapãssa Chacaritassa on nykyisin museo.

## Lähteet
Sonae

**Sonae** on vuonna 1959 perustettu Lissabonin pörssiin listattu monikansallinen yrityskonserni. Sen yhtiöiden toimialoihin kuuluvat vähittäiskauppa, terveys, hyvinvointi, kauneus, kiinteistöala, televiestintä, teknologia ja rahoitus. Sonae oli vuoden 2022 tietojen perusteella suurin yksityisen sektorin työnantaja Portugalissa. Sillä oli tuolloin noin 47&nbsp;000 työntekijää.

Sonaen johtama konsortio osti noin 700 miljoonalla eurolla 80,65 % Musti Groupin pääomasta vuonna 2024.  Sonaeta johti vuosikymmenten ajan Belmiro de Azevedo, joka oli miljardööri kuollessaan marraskuussa 2017. Hänen pojastaan Paulo de Azevedosta tuli toimitusjohtaja vuonna 2007. Belmiro de Azevedon tytär Cláudia Azevedo aloitti toimitusjohtajana vuonna 2019.

## Lähteet

## Aiheesta muualla
* Viralliset sivut